# Csongrád Város Polgármesterétől

Száma: FJL/71-8/2019. **M**

Előadó: Gácsiné Sipos Andrea

## E L Ő T E R J E S Z T É S

**Csongrád Városi Önkormányzat Képviselő-testületének**

**2019. november 21-i ülésére**

*Tárgy: 2020.01.01.-2021.12.31. közötti Közvilágítási villamos energia szolgáltatás beszerezése – döntési javaslat*

**Tisztelt Képviselő-testület!**

A T. Képviselő-testület döntött a közvilágítás villamos energia 2020. és 2021. évekre beszerzése kapcsán a közbeszerzési eljárás megindításáról.

A közbeszerzési eljárásban a beadási határidőig (2019. november 12. 11.00 óra) 4 db ajánlat érkezett. A hiánypótlások november 19. napjával érkeztek be, azaz az eljárásban eredmény hirdethető.

**A legalacsonyabb ajánlatot adó:**

E2 Hungary Energiakereskedelmi és Szolgáltató Zrt. (1117. Budapest, Infopark sétány 1.) ajánlati ára: **nettó 18,97 Ft/kWh**. (Néhány adat ismételten tájékoztató jelleggel: Az eljárás megindításakor a becsült értékhez kalkulált ár 19,82,-Ft/kWh volt. a jelenlegi szerződéses árunk erre az évre: 17,94,- Ft/kWh)

Kérem a T. Képviselő-testületet, hogy járuljon hozzá a villamos energia kereskedelmi szerződés megkötéséhez - a közvilágítás 2020. és 2021. évekre vonatkozó villamos energia biztosításához.

## HATÁROZATI JAVASLAT

A Csongrád Városi Önkormányzat Képviselő-testülete a „*2020.01.01.-2021.12.31. közötti Közvilágítási villamos energia szolgáltatás beszerezése – döntési javaslat”* című előterjesztéstmegtárgyalta és az alábbi határozatot hozza:

1. A közbeszerzési eljárás eredményes lezárásához hozzájárul. Felhatalmazza a Polgármestert az eljárásban nyertes ajánlattevővel kötendő szerződés aláírására.
2. A 2020. és 2021. évekre a közvilágítás üzemeltetéséhez szükséges villamos energia költségét - 18,97,-Ft/kWh egységáron - az önkormányzat 2020. és 2021. évi költségvetése terhére biztosítja.

Határidő: 2019. december 15.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2019. november 20.

Bedő Tamás

polgármester